பறவைகளே

பறவைகளே முருகடியான் பட்டுச் சிறகை விரிக்கின்றீர்! பவள அலகால் கொறிக்கின்றீர்! எட்டுத் திசையும் பறக்கின்றீர்! இன்னிசைத் தேனைச் சுரக்கின்றீர்! ! கேள்விக் குறிபோல் சிலமூக்கு! கிளருங் கால்களில் உகிரூக்கு! வாள்போல் அலகுடன் வாயாச்சி! வான்வெளி பறப்பதும் ஆராய்ச்சி! ! நெல்லிக் காய்போல் தலைகொண்டீர்! நீள்மரக் கிளைகளில் துயில்கொண்டீர்! பள்ளிக் குழந்தைகள் போலாகிப்! பகல்வரு முன்னே பறக்கின்றீர்! ! கையை விரித்துக் கால்மடக்கிக்! கண்படுந் தூரம் பறந்துவிட்டு! பையவே மண்ணில் இறங்குவதைப்! பார்த்தே படைத்தார் வானூர்தி! ! துமுக்கிப் பேரொலி கேட்டவுடன்! துடித்துப் பறக்கும் பறவைகளே! தமுக்கித் திரியா நற்குணங்கள்! தாங்கிய நீங்களும் உயர்திணையே! ! கழுகைக் கண்டால் அஞ்சுகின்றீர்! காதலில் குஞ்சினைக் கொஞ்சுகின்றீர்! பழுதறி யாமல் வாழ்கின்றீர்! பகுத்தறி வாளரை ஆள்கின்றீர்! ! -பாத்தென்றல் முருகடியான்